Arnold Bax

Siro Arnold Edward Trevor BAX KCVO (naskiĝis la 8-an de novembro 1883 en Streatham, suda Londono; mortis la 3-an de oktobro 1953 en Cork, Irlando) estis angla komponisto, dirigento, pianisto kaj instruisto.Herbage, Julian. "Bax, Sir Arnold Edward Trevor", Dictionary of National Biography, Oxford University Press, 1971, retrieved 9 July 2021

Li estis unu el la reprezentantoj de post-romantikismo en angla muziko. Ĝis la fino de sia vivo, li restis fidela al la idealoj de Romantikismo kaj konscie malakceptis pli novajn tendencojn en muziko. Li estis produktiva komponisto (pli ol 250 verkoj). Dum sia vivo, li estis aprezata de siaj samtempuloj, sed lia verko estis forgesita, kaj post lia morto, ĝi malaperis el la muzikaj instruplanoj.

Lia muzika stilo miksas elementojn de Romantikismo kaj Impresionismo, kun markita kelta influo. Liaj orkestraj partituroj estas rimarkindaj pro sia komplekseco kaj bunta instrumentado. La rakontoj kaj poemoj de Bax, kiujn li verkis sub la pseŭdonimo Dermot O'Byrne, reflektas lian profundan afinecon por la irlanda poeto William Butler Yeats kaj estas skribitaj laŭ la literatura tradicio de la Irlanda Reviviĝo.

En 1943 li publikigis aŭtobiografion titolitan Adiaŭ, mia Juneco.

 Verkaro 

 Simfonio N-ro 1 en E-bemola maĵoro (1922)
 Simfonio N-ro 2 en E-minoro/C-maĵoro (1926)
 Simfonio N-ro 3 (1929)
 Simfonio N-ro 4 (1931)
 Simfonio N-ro 5 (1932)
 Simfonio N-ro 6 (1934)
 Simfonio N-ro 7 (1939)
 baleto "King Kojata" ("Tamara")/ Reĝo Kojata (Tamara) (1911)
 baleto "Inter Krepusko kaj Tagiĝo" (1917)
 La Ranhaŭto (1918)
 La Vero pri la Rusaj Dancistoj (1920)
 baleto "Reĝa Aglo" (1945)

 Referencoj 

 Eksteraj ligiloj 

  ludita de Jonathan Powell
 La paĝo pri tekstoj de lied-kantoj kaj artkantoj kreita kaj prizorgata de Emily Ezust Tekstoj de la kantoj de Bax.
 Kvinteto por harpo kaj kordoj el la cifereca partitura kolekto de la muzikbiblioteko Sibley

Kategorio:Baletaj komponistoj
Kategorio:Britaj poetoj
Kategorio:Britaj komponistoj